IAPD - Investment Adviser Representative Summary - CARMEN HO WONG
CARMEN HO WONG (CRD# 4600351)
Alternate Names: CARMEN KAMAN HO , CARMEN HO , KA-MAN HO
01/06/2005 - 09/09/2008 1 Bakorinthe 9 | Beibele Inthaneteng | Phetolelo ya Lefase le Lefsa
1 Bakorinthe 9:1-27
9 Na ga se ka lokologa?+ Na ga ke moapostola?+ Na ga se ka bona Jesu Morena wa rena?+ Na lena ga le modiro wa ka Moreneng?
2 Le ge e ba ke se moapostola go ba bangwe, ruri ke yena go lena, gobane le seka seo se tiišetšago+ boapostola bja ka Moreneng.
3 Ke itwela ka tsela e latelago go bao ba ntshekišago:+
4 Na ga re na tshwanelo ya go ja+ le go nwa?
5 Na ga re na tshwanelo ya go sepela le mosadi+ wa rena yo e lego modumedi, go etša baapostola ba bangwe ka moka le bana babo Morena+ gotee le Kefase?+
6 Goba na ke nna le Baranaba feela+ bao re se nago tshwanelo ya go efoga mošomo wa boiphedišo?+
7 Ke mohlabani ofe yo a ka hlankelago ka ditshenyegelo tša gagwe? Ke mang yo a bjalago serapa sa merara gomme a se je dienywa tša sona?+ Goba ke mang yo a dišago mohlape gomme a se je maswi a mohlape?+
8 Na ke bolela dilo tše go ya ka pono ya batho?+ Goba na Molao+ le wona ga o bolele dilo tše?
9 Gobane molaong wa Moshe go ngwadilwe gwa thwe: “O se ke wa tlema poo molomo ge e fola mabele.”+ Na ke dipoo tšeo Modimo a tshwenyegilego ka tšona?
10 Goba na se o tloga a se bolela ka baka la rena? Ruri go ngwaletšwe rena,+ gobane motho yo a lemago le motho yo a folago ba swanetše go dira bjalo ka kholofelo ya go ba baji.+
11 Ge e ba re bjetše dilo tša moya+ gare ga lena, na e tla ba phošo ge e ba re tla buna dilo tša nama go lena?+
12 Ge e ba batho ba bangwe ba eba le kabelo matleng a godimo ga lena,+ na rena ga re be le yona le go feta? Lega go le bjalo, ga se ra diriša matla a,+ eupša re kgotlelela dilo ka moka, e le gore re tle re se šitiše ka tsela le ge e le efe ditaba tše dibotse+ tša mabapi le Kriste.
13 Na ga le tsebe gore banna bao ba dirago mediro e mekgethwa ba ja+ dilo tša tempeleng gomme bao ka mehla ba dirago+ mediro aletareng ba hwetša kabelo ya bona aletareng?
14 Le gona ka tsela ye Morena o laetše+ mabapi le bao ba tsebatšago ditaba tše dibotse gore ba phele ka ditaba tše dibotse.+
15 Eupša ga se ka diriša le ka e tee ya ditokišetšo tše.+ Ruri, ga se ka ngwala dilo tše e le gore di direlwe nna. Nka upša ka hwa. Ga go na motho yo a tlago go dira gore lebaka la ka la go ikgantšha+ e be la lefeela!
16 Bjale ge e ba ke bolela ditaba tše dibotse,+ ga se lebaka la gore ke ikgantšhe, gobane ke tlamegile.+ Ruri, go madimabe+ nna ge e ba ke se ka bolela ditaba tše dibotse!
17 Ge e ba ke dira se ka boithatelo,+ ke na le moputso;+ eupša ge e ba ke dira se ke sa rate, go a swana ka ge ke gafetšwe bolaki.+
18 Ka gona moputso wa ka ke eng? Ke gore ge ke dutše ke bolela ditaba tše dibotse ke di tliše ka ntle le tefo,+ e le gore ke pheme go diriša matla a ka gampe ditabeng tše dibotse.
19 Gobane le ge ke lokologile bathong bohle, ke itirile mohlanka+ go bohle, e le gore ke rue+ batho ba bantši ka mo go ka kgonegago.
20 Ka gona go Bajuda ke bile bjalo ka Mojuda,+ e le gore ke rue Bajuda; go bao ba lego tlase ga molao+ ke bile bjalo ka yo a lego tlase ga molao, le ge nna ke se tlase ga molao,+ e le gore ke rue bao ba lego tlase ga molao.
21 Go bao ba se nago molao+ ke bile bjalo ka yo a se nago molao,+ le ge ke se yo a se nago molao mabapi le Modimo eupša ke le tlase ga molao+ mabapi le Kriste,+ e le gore ke rue bao ba se nago molao.
22 Go ba fokolago ke bile yo a fokolago, e le gore ke rue ba fokolago.+ Ke bile dilo tšohle go batho ba mehuta ka moka,+ e le gore ka mešegofela ke phološe ba bangwe.
23 Eupša ke dira dilo tšohle bakeng sa ditaba tše dibotse, e le gore ke di abelane+ le ba bangwe.
24 Na ga le tsebe gore bakitimi+ lebelong ba kitima ka moka, eupša ke o tee feela yo a hwetšago moputso?+ Kitimang+ ka tsela yeo gore le o thope.+
25 Godimo ga moo, motho yo mongwe le yo mongwe yo a tšeago karolo phenkgišanong o diriša boitshwaro+ dilong tšohle. Go ba gona ba dira se e le gore ba amogele mphapahlogo o senyegago,+ eupša rena gore re hwetše o sa senyegego.+
26 Ka baka leo, tsela yeo ke kitimago+ ka yona ga se ka go tlaruma; tsela yeo ke otlago ka yona ke ya gore ke se itie moya;+
27 eupša ke tula mmele+ wa ka gomme ka o laola bjalo ka lekgoba, gore e se re ka morago ga ge ke rutile ba bangwe, nna ka tla ka se amogelege+ go Modimo ka tsela e itšego.
1 Bakorinthe 9
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D46%26Chapter%3D9%26wtlocale%3DSE%26srcid=share⊂ject=Bala Beibele Inthaneteng